stanford-oval/wikipedia huggingface dataset:
Sattuma korjaa satoa

| Sattuma korjaa satoa> Random Harvest |
| --- | --- |

Ohjaaja:  Mervyn LeRoy
Käsikirjoittaja:   George Froeschel  Claudine West  Arthur Wimperis 
Perustuu:  James Hiltonin Random Harvest romaaniin
Tuottaja:  Sidney Franklin
Säveltäjä:  Herbert Stothart
Kuvaaja:  Joseph Ruttenberg
Leikkaaja:  Harold F. Kress
Tuotantosuunnittelija:  Cedric Gibbons
Pääosat:   Ronald Colman  Greer Garson  Philip Dorn  Henry Travers 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  17. joulukuuta 1942
Kesto:  126 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sattuma korjaa satoa (Random Harvest) on Mervyn LeRoyn ohjaama yhdysvaltalainen elokuva vuodelta 1942. Sattuma korjaa satoa oli Oscar-ehdokkaana seitsemässä eri kategoriassa, mutta jäi ilman palkintoja.
Juoni

Elokuvan päähenkilönä on lontoolaisessa parantolassa toipuva ”John Smith” (Ronald Colman), joka sotapsykoosin seurauksena on menettänyt muistinsa. John poistuu sairaalasta ja tutustuu Paulaan (Greer Garson), johon hän rakastuu ja pari päätyy naimisiin. Kolme vuotta myöhemmin John joutuu auton yliajamaksi, ja iskun seurauksena hän muistaa oikean henkilöllisyytensä Charles Rainierina, mutta samalla hän on unohtanut kaiken välillä tapahtuneen, mukaan lukien avioliittonsa. Paula ei kerro avioliitosta Charlesille, koska psykiatrin (Philip Dorn) mukaan se saattaisi järkyttää häntä. Sen sijaan hän hankkii itselleen työpaikan Charlesin sihteerinä tämän perheyrityksessä.
Näyttelijät

| 0 | 1 | 2 |
| --- | --- | --- |
|  Ronald Colman  | … |  Charles Rainier/John ”Smithy” Smith   |
|  Greer Garson  | … |  Paula   |
|  Philip Dorn  | … |  tohtori Jonathan Benet   |
|  Susan Peters  | … |  Kitty   |
|  Henry Travers  | … |  Dr. Sims    |
Aiheesta muualla

Kuvia tai muita tiedostoja aiheesta Sattuma korjaa satoa Wikimedia Commonsissa
S/S Wellamo (1898)

S/S Wellamo (II) oli vuonna 1898 FÅAlle valmistunut matkustajalaiva, jolla oli myös sisaralus S/S Oihonna.
S/S Wellamo (II) rakennettiin Gourlay Bros. & Co.:n telakalla Dundeessa Skotlannissa. Se liikennöi pääasiassa Hanko–Tukholma reitillä sekä reitillä Tukholma–Turku–Helsinki–Pietari–Tallinna. Ensimmäisen maailmansodan aikana kun laiva oli matkalla Ruotsin Sundsvallista Kokkolan Ykspihlajaan se joutui 29. elokuuta 1916 saksalaisen sukellusveneen U 47 pysäyttämäksi. Sen jälkeen kun laivan miehistö ja matkustajat olivat poistuneet aluksesta sukellusvene upotti sen tykkitulella Tankarin majakan luoteispuolella.
S/S Wellamo (II):n pituus oli 60,33 metriä ja leveys 9,54 metriä. Laivan vetoisuus oli 1 043 bruttorekisteritonnia (613 nettorekisteritonnia) ja nopeus 13 solmua. Laivan nelisylinterisen trippelihöyrykoneen teho oli 1 260 hevosvoimaa. Hyttipaikkoja oli I luokassa 81, II luokassa 18 ja III luokassa 10.
Aiheesta muualla

Wellamo (2); www.turkusteamers.com
S/S Wellamo; Fakta om Fartyg
S/S Wasaborg

S/S Wasaborg oli suomalainen uusikaupunkilaisen J. A. Zachariassen & Co-varustamon rahtihöyrylaiva.
7 800 kuollutpainotonnin S/S Wasaborgin pituus oli 125,88 metriä, leveys 24,65 metriä ja syväys 7,58 metriä. Laivan höyrykoneen teho oli 3 035 hevosvoimaa.
S/S Wasaborg rakennettiin 1909 Hampurissa Reiherstieg Schiffswerftin telakalla hampurilaiselle Deutsch-Australische Dampfs Ges-varustamolle ja sai nimekseen Iserlohn. Ensimmäisen maailmansodan alettua elokuussa 1914 laiva jäi Bataviaan Hollannin Itä-Intiaan ja se luovutettiin 1919 sotakorvauksena Isolle-Britannialle. Vuonna 1921 laiva sai nimekseen Union City ja sen omisti bidefordilainen St. Just Steamship Co Ltd-varustamo. Vuonna 1925 laiva ostettiin Suomeen uusikaupunkilaiselle J. A. Zachariassen & Co-varustamolle ja se oli ostohetkellä Suomen kauppalaivaston suurin alus. Laiva myytiin 1935 Italiaan napolilaiselle Achille Lauro -varustamolle, jossa se sai nimekseen Erica. Toisen maailmansodan aikana kesäkuussa 1940 laiva takavarikoitiin Liverpoolissa ja se sai nimekseen Empire Defiance. Normandian maihinnousun aikana laiva upotettiin Normandian rannikolla aallonmurtajaksi 8. kesäkuuta 1944. Laiva romutettiin Antwerpenissä syyskuussa 1951.
Aiheesta muualla

Höyrylaiva S/S Wasaborg, Uudenkaupungin museon valokuvakokoelma (Finna)
Sonic Advance 2

| Sonic Advance 2 |
| --- | --- |

Kehittäjä:  Dimps, Sonic Team
Julkaisija:  Sega
Jakelija:  Infogrames
Tuottaja:  Yūji Naka
Säveltäjä:  Tatsuyuki Maeda
Pelisarja:  Sonic Advance
Julkaistu:  JP 19. joulukuuta 2002NA 9. maaliskuuta 2003EU 28. maaliskuuta 2003
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ACB: G ESRB: E  Virheellinen ESRB-arvo
Alusta:  Game Boy Advance
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Sonic Advance 2 on Dimps Corporationin ja Sonic Teamin kehittämä ja Segan julkaisema tasohyppelypeli. Peli julkaistiin vuonna 2002 Game Boy Advancelle.
Peli kuuluu Sonic the Hedgehog -sarjaan ja on jatkoa Sonic Advance:lle.
Pelaaminen

Edeltäjäänsä verrattuna Sonic Advance 2 on huomattavasti vauhdikkaampi ja sisältää laajemmat tasot sekä entistä suurempia haasteita. Skeittikaiteillekin on tässä pelissä edeltäjää helpompaa hypätä. Pelissä on seitsemän erilaista aluetta, jokainen niistä sisältää kaksi tasoa ja vastuksen. Pelin loppupäässä tulee Final Zone -niminen taso, jossa lähinnä taistellaan loppuvastusta vastaan. Jos pelaaja saa kerättyä kaikki seitsemän Chaos Emeraldia, avautuu Extra Zone (Extra-alue).
Kaikki pelaajat voivat suorittaa erilaisia temppuja lentämällä ilmassa, ja sen myötä pelihahmo ei ainoastaan kierry ilmassa kuin pallo (sen jälkeen kun on hypännyt esimerkiksi trampoliinilta). Joitakin näistä liikkeistä voi käyttää vihollisten päihittämiseen.
Toinen uusi ominaisuus tässä pelissä on äänivallin rikkominen. Jos hahmo juoksee tarpeeksi kovaa tietyn ajan pysähtymättä tai hidastelematta, hahmo rikkoo äänivallin ja jättää taakseen kuvajanan itsestään. Äänivallia rikotessa on mahdollista juosta veden päällä ja hyökätä normaali-iskua tehokkaammin. Äänivallin tehokkuutta voi nostaa keräämällä sormuksia. Tietyt esineet, kuten punaiset boostipyörät, voivat nostaa hahmon nopeutta ääntäkin nopeammaksi.
Kyseinen juttu osoittaa, että Sonic, Tails, Knuckles, Cream ja Amy voivat juosta ääntäkin nopeammin.
Pelin alussa Sonic on ainoa pelattava hahmo, mutta tasoja läpäisemällä ja pomoja päihittämällä Tails, Cream ja Knuckles avautuvat pelattaviksi hahmoiksi. Amy avataan, kun kaikki neljä muuta hahmoa on kerännyt seitsemän Chaos Emeraldia. Toisin kuin edeltäjässä, Amy pystyy tekemään pyörimisiskuja ja pyörimään maata pitkin.
Jokaisessa tasossa on seitsemän Special Ringsiä (erikoissormusta). Keräämällä kaikki seitsemän sormusta ja suorittamalla tason loppuun kuolematta kertaakaan pelaaja pääsee Erikoistasoon, jossa pelaaja voi voittaa Chaos Emeraldin keräämällä tarpeeksi sormuksia. Toisin kuin Sonic Advancessa, Emeraldit ei ole jaettu pelaajien mukaan.
Tarina

Tarina alkaa, kun Sonic näkee Dr. Eggmanin kidnappaamassa nuorta kania ja tämän lemmikkiä Chaota. Sonicin päihitettyä Eggmanin ja tämän panssarivaunun hän pelastaa nuoren kanin ja Chaon, joiden nimet ovat Cream ja Cheese. Sen jälkeen Sonic alkaa etsiä paennutta Eggmania. Myöhemmin Sonic löytää hänet ajamassa Tailsia pois Music Plantista.selvennä Sonic kuitenkin pelastaa Tailsin päihittämällä Eggmanin, minkä jälkeen hän jatkaa Eggmanin takaa-ajoa Sky Canyon Zoneen (Taivaskanjonialueeseen), jossa Knuckles yrittää kaapata Sonicin huomatessaan hänet. Sonicin tuhottua Egg Saucer -koneen Knuckles selittää, ettei hän halua enää joutua Eggmanin enää aivopesemäksi. Sonic jahtaa Eggmania viimeiselle alueelle, XX-Zoneen.
Vastaanotto

Pelillä on Metacritic-kerääjäsivustolla 83/100 pistettä.
Aiheesta muualla

Sonic Advance 2 MobyGamesissa (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Siviilisääty

Siviilisääty määrittelee henkilön perheoikeudellisen aseman, eli sen mitä yhteiskunnan vahvistamia velvoitteita hänellä on muita läheisiään kuin jälkeläisiään kohtaan.
Suomi

Siviilisäädyt ovat (Suomessa vuonna 2018):
naimaton, henkilö, joka ei ole ollut avioliitossa tai rekisteröidyssä parisuhteessa
naimisissa, henkilöllä on voimassa oleva avioliitto samaa tai eri sukupuolta olevan henkilön kanssa
eronnut, avioliitosta
leski, avioliiton jälkeen
rekisteröidyssä parisuhteessa, henkilöllä on voimassa oleva rekisteröity parisuhde samaa sukupuolta olevan henkilön kanssa
eronnut rekisteröidystä parisuhteesta
leski rekisteröidyn parisuhteen jälkeen
Avoliitto ei ole siviilisääty.
Suomessa samaa sukupuolta olevat parit ovat vuodesta 2002 lähtien voineet rekisteröidä parisuhteensa. Tietosuojasyistä rekisteröidyssä parisuhteessa olevat luokitellaan kuntakohtaisissa tilastoissa yhteen naimisissa olevien kanssa. Maaliskuusta 2017 lähtien ei ole enää ollut mahdollista rekisteröidä parisuhdetta, sillä avioliittolain muutoksen myötä samaa sukupuolta olevat henkilöt voivat solmia avioliiton. Tätä ennen rekisteröidyt parisuhteet kuitenkin pysyvät sellaisenaan niin halutessaan.
Aiheesta muualla

Siviilisäädyn muutokset
Sattuma kuljettaa

| Sattuma kuljettaa Berit |
| --- | --- | --- |

Studioalbumin tiedot
 Äänitetty : 1974
 Julkaistu: 1974
 Formaatti: vinyyli
 Tyylilaji: iskelmä
 Levy-yhtiö: PSO
 Levymerkki: Blue Master
Beritin muut studioalbumit
| Humppatyttö Berit 1972 | Sattuma kuljettaa 1974 | Sinua varten 1975 |
Singlet albumilta Sattuma kuljettaa
 ”Sattuma kuljettaa” Julkaistu: 1972
Sattuma kuljettaa on suomalaisen pop-laulaja Beritin studioalbumi vuodelta 1974. Se on esittäjänsä kolmas. Julkaisu sisältää kolme Valto Laitisen sävellystä ja yhdeksän käännöskappaletta. Levyn nimisävellys on julkaistu myöhempinä vuosina erinäisillä Beritin kokoelma-albumeilla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäissävellyksen nimi | Kesto |  |  |  |  |  |
| 1. | Sattuma kuljettaa | Daniele Pace, Lorenzo Pilat, Mario Panzeri, Saukki | Fin che la barca va | 3.02 |  |  |  |  |  |
| 2. | Avoimet ovet | Valto Laitinen, Saukki |  | 2.42 |  |  |  |  |  |
| 3. | Hyväin aikain tähden | Kristoffer Kristoffersson, Saukki | For The Good Times | 3.50 |  |  |  |  |  |
| 4. | Ring, ring | Björn Ulvaeus, Benny Andersson, Stig Anderson, Pertti Reponen | Ring, Ring | 2.53 |  |  |  |  |  |
| 5. | Viikonloppu | Amado Jaen, Daniel Vangarde, Kari Tuomisaari | Fin de semana | 2.28 |  |  |  |  |  |
| 6. | Joku minua varten | Orlando Murden, Saukki | For Once In My Life | 2.41 |  |  |  |  |  |
| 7. | Aika kuluu | Björn Ander, Juha Vainio | Snart är du gammal | 3.21 |  |  |  |  |  |
| 8. | Ollakseen onnellinen | Valto Laitinen, Saukki | Pour etre heurex | 2.40 |  |  |  |  |  |
| 9. | Kesistä parhain | Dave Ellingson, Saukki | Some Kind Of A Summer | 3.33 |  |  |  |  |  |
| 10. | Laulu tää - ei mikään muu | Valto Laitinen, Saukki | Rien que cette melodie | 2.30 |  |  |  |  |  |
| 11. | Si si señorita | Les Humphries | Si si señorita | 3.32 |  |  |  |  |  |
| 12. | Pois kahleet kaikki | Tony Ritchie, Del Spence, Saukki | I've Found My Freedom | 1.58 |  |  |  |  |  |
Muuta

"Sattuma kuljettaa" julkaistiin 1972 singlenä b-puolenaan "Kaiken liitän rakkauteen". Niin ikään 1972 julkaistiin Beritin single "Katselen toisien onnea" / "Oh oh Johnny" Blue Master -levymerkin alla, mutta sen kumpaakaan kappaletta ei julkaistu Beritin studioalbumeilla. Sen sijaan "Katselen toisien onnea" julkaistiin 1972 kokoelmalla Säveliä Pariisin siltojen alta, jolla eri esittäjät tulkitsevat Valto Laitisen sävellyksiä. Myös "Kaiken liitän rakkauteen" ("Chante avec l'amour") ja "Oh oh Johnny" ("Oh, Oh, July") julkaistiin kokoelmilla, joihin koottiin eri artistien lauluja.
Aiheesta muualla

Fenno-levytietokanta (Teoshaku)
Fono.fi: Äänitteen tiedot : Sattuma kuljettaa
Pomus : Berit
S/S Warjo

| S/S Warjo |
| --- | --- |

IMO-numero:  5386215
Tunnuskirjaimet:  OFXT
Aiemmat nimet:  Warjo Maria Annushka Ioannais K
Aiemmat omistajat:  1927-1957 Stockholms Rederi AB Svea 1957-1964 Oy Siljavarustamo-Siljarederiet Ab
Rakennustelakka:  Helsingør, Tanska
Rakennusnumero:  181
Status:  Romutettu vuonna 1983 Kreikassa
Tekniset tiedot
Pituus:  52,20 (sittemmin 56,86) m
Leveys:  9,66 m
Syväys:  3,60 (sittemmin 3,66) m
Bruttovetoisuus:  861 brt
Nettovetoisuus:  303 nrt
Koneisto:  3-cyl. öljykäyttöinen höyrykone
Koneteho:  790 kW
Jääluokitus:  1B
Nopeus:  10,5 kn
Lähteet:  
S/S Warjo oli Tanskassa rakennettu höyrylaiva, joka liikennöi 1950- ja 1960-lukujen taitteessa Suomen ja Ruotsin välillä. Myöhemmin se muutettiin dieselkäyttöiseksi ja myytiin Välimerelle.
Käyttöhistoria

Alus laskettiin vesille 26.9.1927. Hieman myöhemmin se toimitettiin Rederi AB Svealle Tukholmaan. 
Vuonna 1935 alusta pitkitetään noin 4 metrin verran. 9.5.1957 alus toimitettiin Siljavarustamolle, nykyiselle Silja Linelle. Alus oli suunniteltu Silja Linen käyttöön, reitille Helsingistä Tukholman Hammarbyhamneniin, mutta välillä se teki joitain reissuja Turusta Västeråsiin. 21.9.1964 alus myytiin T. Johanissonille Göteborgiin purettavaksi. Tätä toimenpidettä ei kuitenkaan ehditty tehdä, koska seuraava ostaja ehti jo vuonna 1965. Tällöin laiva myytiin Dionyssios Philippopoulos-laivayhtiön nimen alle Kreikkaan. Alus nimetään Mariaksi. Jo vuoden kuluttua, vuonna 1966, alus myytiin taas eteenpäin, P.M. Michellepi & N.G. Kochilas-yhtiölle. Vuonna 1971 alus myytiin eteenpäin, mutta ei edelleenkään pois Kreikasta, vaan D.J. Philippopouloos-yhtiölle. Nimeksi tuli Annushka. Vuonna 1983 alus vietiin purettavaksi Italiaan.
S/S Walo-Apu

| S/S Walo-Apu |
| --- | --- |
Tyyppi:  tankkeri
Rakennustelakka:  Albert Krankin Lehtoniemen telakka, Varkaus
Status:  romutettu vuonna 1951
Tekniset tiedot
Pituus:  27,32 m
Leveys:  6,12 m
Koneisto:  höyrykone
Koneteho:  60 hv kW
Lastikapasiteetti:  valopetroli
Lastikapasiteetti:  200 m³
S/S Walo-Apu oli vuonna 1892 rakennettu suomalainen tankkilaiva, joka liikennöi aluksi Saimaalla ja myöhemmin Suomenlahdella ja viimeksi Pohjanlahdella. Walo-Apu oli ensimmäinen suomalainen säiliölaiva.
S/S Walo-Apu rakennettiin Albert Krankin Lehtoniemen telakalla Varkaudessa. Sen pituus oli 27,32 metriä, leveys 6,12 metriä ja höyrykoneen teho 60 hevosvoimaa. Laivan ruumassa olleen säiliön tilavuus oli noin 200 kuutiometriä, ja säiliön mahtui noin 1 000 tynnyriä valopetrolia. Laivan alkuperäinen tilaaja oli kuopiolainen M. Savolainen, ja laiva kuljettikin aluksi petrolia Pietarista Kuopion Likolahdessa sijainneeseen 170 kuutiometrin rautasäiliöön, josta petroli edelleen toimitettiin lähiympäristön kauppoihin. Pietariin petroli tuli Bakusta joko rautateitse tai jokialusten kuljettamana. Vuosisadan vaihteessa Walo-Apu-laivan osti viipurilainen kauppahuone W. Dippel. Kun kauppahuone lopetti toimintansa vuonna 1904, Dippelin leski myi laivan Nobel-Standardille.
Nobel-Standardin ostettua aluksen vuonna 1921 alus alkoi liikennöidä avomerikelpoisena myös Viroon ja Tukholmaankin saakka. Viimeksi Walo-Apu liikennöi Pohjanlahdella. Alus romutettiin vuonna 1951.
Aiheesta muualla

Elka.fi laivasivut: S/S Walo-Apun piirustukset (Arkistoitu – Internet Archive)
Soulacoaster: The Diary of Me

| Soulacoaster: The Diary of Me |
| --- | --- |

Alkuperäisteos
Kirjailija:  David Ritz R. Kelly
Genre:  omaelämäkerta
Kustantaja:  SmileyBooks
Julkaistu:  2012
Ulkoasu:  sidottu/nidottu
Sivumäärä:  392
ISBN:  978-1401928353
Suomennos
Julkaistu:  2012
Ulkoasu:  sidottu/nidottu
Sivumäärä:  392
ISBN:  978-1401928353
Löydä lisää kirjojaKirjallisuuden teemasivulta
Soulacoaster: The Diary of Me on laulaja R. Kellyn ja kirjailija David Ritzin kirjoittama vuonna 2012 Yhdysvalloissa ilmestynyt kirja. Kirja on Kellyn omaelämäkerta.
Skagershultin vanha kirkko

| Skagershultin vanha kirkko Skagershults gamla kyrka |
| --- | --- |

Koordinaatit:  59°5′36.1″N, 014°41′07.7″E
Kirkkokunta:  Ruotsin kirkko
Hiippakunta:  Strängnäsin hiippakunta
Seurakunta:  Skagershults församling
Materiaali:  Puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skagershultin vanha kirkko (ruots. Skagershults gamla kyrka) on Ruotsissa Laxån kunnassa Hasselforsin taajaman lähellä sijaitseva kirkko, joka on rakennettu puusta. Se on kunnan vanhin kirkko ja on rakennettu vuonna 1651.
Aiheesta muualla

Kuvia tai muita tiedostoja aiheesta Skagershultin vanha kirkko Wikimedia Commonsissa
Bebyggelseregistret: Skagerhults gamla kyrka (ruotsiksi)
Länsstyrelsen i Örebro län: Skagerhults gamla kyrka (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Skagershults gamla kyrka
Käännös suomeksi
Skaidejavri

| Skaidejavri |
| --- | --- |
Valtiot:  Suomi 
Paikkakunta:  Utsjoki
Koordinaatit:  70°03′00″N, 27°50′50″E
Järvinumero:  68.011.1.008
Mittaustietoja
Pinnankorkeus:  182,4 m 
Rantaviiva:  3,11 km 
Pinta-ala:  0,45 km² 
 fiSkáidejávri 
Skaidejavri tai Skäidijävri on järvi Utsjoen pohjoiskolkassa Lapin maakunnan pohjoisosassa. Sen pinta-ala on 44,9 hehtaaria. Etäisyys Rovaniemeltä on 405 kilometriä pohjoiskoilliseen.
Maantiede

Skaidejavrin pituus etelästä pohjoiseen on noin kilometrin ja leveys lännestä itään noin puoli kilometriä. Saaria ei ole. Rannat ovat alavaa suomaata. Noin kilometrin koilliseen sijaitsee Isonkivenvaara. Nuorgam sijaitsee viitisen kilometriä koilliseen. Kartan perusteella Skaidejavri on Suomen pohjoisin järvi, jonka pinta-ala lasketaan useissa kymmenissä hehtaareissa. Sen pohjoispuolella sijaitsee muun muassa pieni Gáhkkorjávri (130,9 metriä mpy).
Skaidejavrin luoteiskolkasta lähtee laskuoja Skáidejohka pohjoiseen; se laskee noin kahden kilometrin päässä Tenoon.
Skaidejavri (68.011.1.008) kuuluu Nuorgamin alueeseen (68.011), joka on kolmannen jakovaiheen vesistö Tenojoen vesistössä (68). Toinen jakovaihe on Tenon alaosan alue (68.01). Skaidejavri on toiseksi laajin Nuorgamin alueen 17:stä vähintään hehtaarin laajuisesta vakavedestä. Laajin on Keädgejavri.
Science in History

| Science in History> Alkuperäisteos |
| --- | --- |
Kirjailija:  John Desmond Bernal
Kieli:  englanti
Genre:  tieteenhistoria
Kustantaja:  C.A. Watts & Co. Ltd
Julkaistu:  1954
Ulkoasu:  nidottu
Löydä lisää kirjojaKirjallisuuden teemasivulta
Science in History on vuonna 1954 julkaistu John Desmond Bernalin teossarja tieteen historiasta.
Soraya Jiménez

| Mitalit> Maa:   Meksiko.Naisten painonnosto. Olympialaiset  | Mitalit> Maa:   Meksiko.Naisten painonnosto. Olympialaiset  | Mitalit> Maa:   Meksiko.Naisten painonnosto. Olympialaiset  | Maa:   Meksiko> Naisten painonnosto. |
| --- | --- | --- | --- |
|  Kultaa | Sydney 2000 | 58 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Santo Domingo 2003 | 58 kg |  |
Soraya Jiménez Mendívil (5. elokuuta 1977 México – 28. maaliskuuta 2013 México) oli meksikolainen painonnostaja ja olympiavoittaja.
Jiménez voitti sarjan 58 kg olympiakultaa Sydneyssä 2000, jolloin naisten painonnosto oli ensimmäistä kertaa mukana olympialaisissa. Yhteistuloksessa hän oli 2,5 kilogrammaa pohjoiskorealaista Ri Song-huita vahvempi. Jiménez oli Meksikon ja ylipäänsä Keski-Amerikan ensimmäinen naisolympiavoittaja. Pan-Amerikan kisoista hän saavutti hopeaa vuonna 2003. Jiménezillä oli terveysongelmia vuosien ajan, kunnes hän kuoli kotonaan Méxicossa sydäninfarktiin 35-vuotiaana 28. maaliskuuta 2013.
Skal (virvoitusjuoma)

Skalia kylmäkaapissa
Skal (スコール Squall) on japanilainen virvoitusjuoma, jota valmistetaan Miyakonojossa, Miyazakin prefektuurissa. Skalin myynti aloitettiin vuonna 1972, jolloin sitä oli saatavilla jogurtinmakuisena. Juoman nykyisenä markkinoijana toimii MINAMI NIHON RAKUNO KYODO Co.LTD.
Makuvaihtoehdot

Chardonnay ja Cabernet Skal
Water Skal
Mango Skal
Hinata Summer Skal
Ramune Skal
One Fruit Skal
Valencia Orange Skal
Melon Skal
Dance Skal
Nagano Skal
Blue Skal
Lychee Skal
Orange Skal
Käännös suomeksi
St. Clairin piirikunta (Michigan)

St. Clairin piirikunta (engl. St. Clair County) on Yhdysvaltojen Michiganin osavaltiossa sijaitseva piirikunta. Sen väkiluku oli 160 383 vuonna 2020. Piirikunnan hallintokeskus on Port Huronin kaupunki. Piirikunta on perustettu vuonna 1820.
Väestö

Vuonna 2020 St. Clairin piirikunnan 160 383 asukkaasta valkoisia oli 94,0 %, mustia 2,6 % ja aasialaisia 0,6 %. Vuonna 2019 3,0 % asukkaista puhui kotonaan jotain muuta kieltä kuin englantia ja 2,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta St. Clairin piirikunta (Michigan) Wikimedia Commonsissa
Seitsemän taivasta

Seitsemän taivasta viittaa useiden uskontojen käsitykseen siitä, että taivaassa on useita tasoja. Erityisesti islamissa ja kabbalassa seitsemäs taivas on ylin taivas, jossa Jumala ja ylimmät enkelit oleskelevat. Miʿrāj-legendan mukaan Muhammed ja Jibrīl nousivat ensimmäiseen taivaaseen ja etenivät eri taivastasojen läpi aina ylimpään saakka, jossa he saapuivat Jumalan valtaistuimen luo.
Seitsemäs taivas tarkoittaa myös äärimmäistä onnellisuuden tilaa, autuutta tai hurmiota.